Πραξικόπημα Ιανουαρίου 2022 στην Μπουρκίνα Φάσο

Στις 23-24 Ιανουαρίου 2022 έγινε πραξικόπημα στην Μπουρκίνα Φάσο. Οι Ένοπλες Δυνάμεις της Μπουρκίνα Φάσο εισέβαλαν στο προεδρικό ανάκτορο στην Ουαγκαντουγκού και συνέλαβαν τον Πρόεδρο Ρος Μαρκ Κριστιάν Καμπορέ. Οι πραξικοπηματίες παρουσιάστηκαν στην τηλεόραση και ανακοίνωσαν ότι ανέτρεψαν το καθεστώς του Καμπορέ «για να μπει η χώρα στον σωστό δρόμο και να συγκεντρώσει τις δυνάμεις της για να αγωνιστεί για την εδαφική ακεραιότητα, την ανάκαμψη και την εθνική κυριαρχία της». Η κυβέρνηση διαλύθηκε και επιβλήθηκε  καθεστώς χούντας με επικεφαλής το Πατριωτικό Κίνημα Ασφάλειας και Προστασίας. Ο αρχηγός του κινήματος, ο Αντισυνταγματάρχης Πολ-Ανρί Σανταογκό Νταμιμπά, έγινε αρχηγός του κράτους.
αριστερά|μικρογραφία|191x191εσ|Ο Αντισυνταγματάρχης Νταμίμπα έγινε αρχηγός του κράτους μετά το πραξικόπημα
Οι διεθνείς αρχηγοί καταδίκασαν το πραξικόπημα και ζήτησαν την απελευθέρωση του Καμπορέ και των άλλων πολιτικών που κρατούνται από την χούντα. Η ΔΑΟΝΕ ανέστειλε την συμμετοχή της Μπουρκίνα Φάσο στην ένωση.

 Αντιδράσεις 

 Εγχώριες αντιδράσεις 
Μετά το πραξικόπημα, στην πρωτεύουσα, πολλοί άνθρωποι υποστήριξαν την ενέργεια, βγήκαν στους δρόμους και πανηγύρισαν. Διαδηλώνοντας κατά του Καμπορέ και των κυρώσεων της ΔΑΟΝΕ λεηλάτησαν και έκαψαν την έδρα του κυβερνώντος κόμματος.

 Διεθνείς αντιδράσεις 

 : Το Ομοσπονδιακό Υπουργείο Ευρωπαϊκών και Διεθνών Υποθέσεων εξέφρασε μεγάλη ανησυχία για τις εξελίξεις στην Μπουρκίνα Φάσο. Καταδίκασε την βίαιη αρπαγή της εξουσίας και κάλεσε τους εμπλεκόμενους για διάλογο.
 : Το Βελγικό Υπουργείο Εξωτερικών είπε ότι παρακολουθεί την κατάσταση με προσοχή, και υπενθύμισε ότι η συνταγματική αλλαγή με τη βία είναι απαράδεκτη και ότι πρέπει να αποφευχθεί η περαιτέρω αποσταθεροποίηση της περιοχής του Σαχέλ.
 : Το Βουλγαρικό Υπουργείο Εξωτερικών καταδίκασε την καθαίρεση του Προέδρου και τη διάλυση του Συντάγματος και τάχθηκε υπέρ του πολιτικού διαλόγου και της συνταγματικής τάξης.
 : Ο Πρόεδρος Μακρόν καταδίκασε το πραξικόπημα.
 : Ο Δανός Υπουργός Αναπτυξιακής Συνεργασίας Φλέμινγκ Μόλερ Μόρτενσεν εξέφρασε ανησυχία για τις εξελίξεις και τις επιπτώσεις τους στον πληθυσμό.
 : Το Στέιτ Ντιπάρτμεντ απαίτησε να απελευθερώσουν τον Καμπορέ και τους άλλους πρώην αξιωματούχους της κυβέρνησης που κρατούνται.
 : Το Βρετανικό Υπουργείο Εξωτερικών συμβούλευσε τους Βρετανούς πολίτες να αποφύγουν τα ταξίδια προς την Ουαγκαντουγκού επειδή η κατάσταση στους δρόμους είναι επικίνδυνη. Η Βρετανή Υπουργός Αφρικανικών Υποθέσεων ανακοίνωσε ότι το πραξικόπημα ήταν αθέμιτο, απαίτησε να απελευθερωθούν ο Καμπορέ και οι άλλοι κρατούμενοι, συμβούλευσε τους εμπλεκόμενους να παραμείνουν ήρεμοι και να σεβαστούν τα ανθρώπινα δικαιώματα, τόνισε ότι ο διάλογος είναι η ασφαλής και ικανοποιητική λύση και πρόσθεσε ότι το Ηνωμένο Βασίλειο θα υποστηρίξει τους ενδιαφερόμενους για τις εξελίξεις φορείς, με συμπεριλαμβανόμενους την ΔΑΝΟΕ, την Αφρικανική Ένωση και την G5 Σαχέλ (Ομάδα των Πέντε).
 : Ο Γενικός Γραμματέας των Ηνωμένων Εθνών Αντόνιο Γκουτέρες ζήτησε από τους πραξικοπηματίες να παραδώσουν τα όπλα τους και απαίτησε την ασφάλεια του Προέδρου.

 Υπερεθνικές οργανώσεις 

 : Ο Πρόεδρος της Αφρικανικής Ένωσης καταδίκασε το πραξικόπημα και έκανε έκκληση στους στρατιωτικούς για την ασφάλεια του Προέδρου Καμπορέ.
 25x25εσ ΔΑΟΝΕ: Καταδίκασαν το πραξικόπημα και ενδέχεται να επιβάλλουν κυρώσεις στη χώρα.
 25x25εσ G5 Σαχέλ: η πενταμελής συμμαχία καταδίκασε την ενέργεια.
 : Ο Ύπατος Εκπρόσωπος Εξωτερικών Ζοζέπ Μπορέλ εξέφρασε μεγάλη ανησυχία για την κράτηση του Προέδρου Καμπορέ και την κατάληψη της εθνικής ραδιοτηλεόρασης από τον στρατό.

 Παραπομπές 

Μπουρκινα
Κατηγορία:Μπουρκίνα Φάσο